**Појам дискриминације**

Дискриминација је неједнако поступање према особи или групи особа на основу личног својста, што за последицу има неједнакост за остваривање уставом и законом загарантована права. То је неједнако третирање, искључивање, односно довођење у подређен положај појединаца или група људи који се налазе у истој, сличној или упоредивој ситуацији.

Дискриминацијом се сматра и када се особе које се налазе у неравноправном положају, третирају на исти (равноправан) начин. На пример, особе са инвалидитетом налазе у неједнаком положају у односу на особе које немају инвалидитет. Једнако поступање према особама са инвалидитетом приликом запошљавања, пружања здравствених услуга и слично, резултирало би маргинализацијом особа са инвалидитетом у овим областима. Да би то спречили, друштво и држава спроводе ,,мере афирмативне акције“ којима се постиже једнакост у шансама, како би и особе са инвалидитетом могле да раде, уче, развијају своје таленте и вештине.

Дакле, дискриминације је и неједнако поступање према једнакима и једнако поступање према неједнакима.

Дискриминација може бити заснована на различитим личним својствима, која су стварна или се само претпоставља да она постоје. Лична својства су: раса, боја, коже, држављанство, национална припадност или етничко порекло, језик, верско или политичко убеђење, пол, родни идентитет, сексуална оријентација, инвалидитет, брачни и породични статус, старосно доба, чланство у политичким и другим организацијама и др.

Дискриминацију може извршити свако, службеник у општинској управи, орган јавне власти, лекар, полицајац, наставник,итд. Она се може десити било где – на послу, у школи, на факултету, у болници, на стадиону, у поступку пред органом јавне власти, у превозу, итд.

Дискриминација се може десити било коме: појединцима, групама људи, али и правним лицима. Лице које дискриминише у једној друштвеној ситуацији, може у неким другим околностима бити дискриминатор, односно лице које врши дискриминацију.

Дискриминације може бити директна или индиректна, намерна или почињена из незнања. Може се десити да неко учини акт дискриминације према другом лицу или групи лица, а да тога није ни свесан/а.

Зато је врло важно информисати се о томе шта је то дискриминација, како се она испољава и како она утиче на особу која трпи дискриминацију. Последице дискриминације су увек тешке, некада су очигледен а понекад нису видљиве и зато су опасне. Дискриминација појединаца и група може дугорочније нарушити односе у друштву.